Pregny-Chambésy è ina vischnanca politica svizra en il chantun Genevra.

Geografia

Situaziun geografica
La vischnanca da Pregny-Chambésy giascha a la riva dal lai da Genevra, a las portas da la champagna genevrina, en vischinanza dal quartier des Nations nua che sa chattan numerusas organisaziun internaziunalas. Ella sa chatta betg lunsch davent da l'eroport internaziunal da Genevra-Cointrin. Ina ventgina da missiuns permanentas estras han eregì lur edifizis en la vischnanca.

Sutdivisiun
La vischnanca consista da trais parts: il vitg Pregny (menziunà il 1113 sco Priniacum), il vitg Chambésy-Dessus e l'aclaun Chambésy-Dessous (menziunads il 1277 sco Sambesie). Il center dal vitg sa chatta a Chambésy-Dessus (cun la sala communala, las scolas e las butias), il center istoric dal vitg sa chatta a Chambéry-Dessous ed il center administrativ sa chatta a Pregny cun la chasa communala (mairie).
Ultra da quai datti sin il territori communal blers bains ed uclivas u lieux-dits (‹lieus cun nums›).

Vischnancas cunfinantas

Curs d'aua
il ruisseau des Écrevisses
il flum Le Vengeron
il nant des Châtaigniers
il nant de Pregny
il flum Le Gobé
il ruisseau de l'Impératrice